stanford-oval/wikipedia huggingface dataset:
Vasyl Blakytnyi

| Vasyl Blakytnyi |
| --- | --- |
 Vasyl Blakytnyi 1920.
Henkilötiedot
Syntynyt: 9. tammikuuta 1894 (J: 28. joulukuuta) 1893 Myh’ailo-Kotsjubynske, Tšernihivin piiri
Kuollut: 4. joulukuuta 1925 (31 vuotta) Harkova, Ukrainan SNT
Ammatti:  poliitikko, kirjailija, toimittaja
Kirjailija
Salanimi: Valer Pronoza, Markiz Popeliastyi, Vasyl Ellan, A. Ortal Hart, Pronoza Mrjinyk
Tuotannon kieli: ukraina
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Vasyl Blakytnyi, myös: Vasyl Ellan-Blakytnyi, ukr. Василь Блакитний, muita salanimiä: Valer Pronoza, Markiz Popeliastyi, Vasyl Ellan, A. Ortal Hart ja Pronoza Mrjinyk, oikea nimi Vasyl Ellanskyi, (9. tammikuuta 1894 (J: 28. joulukuuta) 1893, Hmilnytsan kylä, Tšernihivin piiri, Venäjän keisarikunta – 4. joulukuuta 1925 Harkova, Ukrainan SNT, Neuvostoliitto) oli ukrainalainen vallankumouksellinen, poliitikko, kirjailija ja toimittaja.
Blakytnyi liittyi maanalaiseen vallankumoukselliseen toimintaan opiskeluaikana Tšernihivin seminaarissa ja myöhemmin Kiovan kauppakoulussa. Hän liittyi Ukrainan sosialistiseen vallankumouspuolueeseen 1917 ja oli seuraavana vuonna perustamassa Borotbisti-puoluetta. Hän oli puolueen lehden Borotban päätoimittaja. Hän kannatti vuonna 1920 puolueen yhdistymistä Ukrainan kommunistiseen puolueeseen, ja samana vuonna hänestä tuli sen keskuskomitean jäsen. Hän oli vuodesta 1921 Ukrainan valtion kustannusliikkeen johtaja ja Visti VUTsVKin päätoimittaja.
Blakytnyi oli kirjallisuusjärjestöjen Borotba ja Hart perustajia. Hän julkaisi pääosan tuotantoaan – runot kertomukset, satiirit, parodiat ja journalistiset artikkelit –  ukrainalaisissa aikakauslehdissä. 1930-luvulla hänen tuotantonsa julistettiin nationalistiseksi ja kiellettiin ja hänen muistomerkkinsä Harkovassa tuhottiin. Blakytnyin maine puhdistettiin Stalinin kuoleman jälkeen suojasään aikana, ja hänen valitut teoksensa julkaistiin 1958 ja 1964.
Huomautuksia

↑  Aikaisemmin uskottiin, että Vasily Ellansky syntyi 12. tammikuuta 1894 (J: 31. joulukuuta) 1893, Kozelin kylässä, nykyisessä Mikhailo-Kotsyubinskoje-kylässä, Tšernigovin alueella, Chernigovin alueella, Ukrainassa; tämä syntymäaika ja -paikka olivat annettu tietosanakirjoissa ja sanakirjoissa.
Aiheesta muualla

Kuvia tai muita tiedostoja aiheesta Vasyl Blakytnyi Wikimedia Commonsissa
Kansainvälinen perhe

Kansainvälinen perhe (engl. The Family International) on Yhdysvalloista alkunsa saanut uusi uskonnollinen yhteisö. Yhteisö on aikaisemmin tunnettu nimillä Jumalan lapset (engl. Children of God, vuosina 1968–1977), Rakkauden perhe (engl. The Family of Love, vuosina 1978–1981) sekä Perhe (engl. The Family, vuosina 1982–2003). Liike tunnetaan usein nykyäänkin sen alkuperäisellä nimellä "Jumalan lapset". Liikkeeseen kuuluu tällä hetkellä arviolta hieman yli 11 000 jäsentä noin sadassa maassa. Liike itse katsoo olevansa kristillinen evankelioimisjärjestö.
Kansainvälinen perhe on ollut järjestönä kiistanalainen perustamisestaan asti. Erityisesti sen alkuvuosien tapa värvätä nuoria jäsenikseen ja lähettää heidät asumaan yhteisön kommuuneihin, pois perheidensä luota, herätti vastustusta. Liikkeeseen liittyneiden nuorten vanhemmat perustivat vuonna 1971 oman järjestönsä lastensa auttamiseksi ja heidän irrottamisekseen pois Jumalan lasten yhteisöstä. Tämä järjestö, Vapauttakaa lapsemme Jumalan lapsista (engl. Free Our Children from the Children of God, tunnettu yleisesti lyhenteellä FREECOG) oli ensimmäinen laajalti tunnettu antikulttijärjestö, joka puolestaan toimi mallina useille myöhemmille vastaaville järjestöille.
Ranskan parlamentti luokitteli liikkeen vaaralliseksi lahkoksi vuonna 1995.
Liikkeen historia > Rakkauden perhe (1978–1981)

Helmikuussa 1978 David Berg ilmoitti yllättäen hajottavansa Jumalan lasten tiukan hierarkkisen järjestön. Järjestön kommuuneista tuli omia itsenäisiä yksikköjään, jotka tosin edelleenkin tunnustivat David Bergin auktoriteetin Jumalan puhetorvena. Syitä, jotka johtivat järjestön hajottamiseen, ei koskaan ole tyhjentävästi selvitetty. Luultavasti ainakin osasyynä olivat järjestöä uhanneet kanteet alaikäisten houkuttelemisesta pois kotoaan, lasten seksuaalisesta hyväksikäytöstä ja taloudellisista epäselvyyksistä. Myös flirty fishing -evankeliointi lienee ollut osasyynä. Se herätti liikkeen sisälläkin runsaasti polemiikkia ja jännitteitä, sitä paitsi liikettä uhkasivat useat oikeusjutut, jossa sitä syytettiin prostituutiosta.
Järjestön hajottamisen yhteydessä David Berg erotti Jumalan lasten yhteydestä noin 300 liikkeen johtajiin kuulunutta, muiden muassa oman tyttärensä Deborah Davisin. Yhdessä eräiden muiden erotettujen kanssa Deborah David perusti oman yhteisönsä, No Longer Children, joka on ajoittain hyvinkin kiivaasti hyökännyt Jumalan lapsia vastaan, syyttäen sitä muiden muassa lasten pahoinpitystä ja seksuaalisesta hyväksikäytöstä. Eri oikeudenkäynneissä liike on kuitenkin toistuvasti todettu syyttömäksi.
Liikkeen historia > Perhe (1982–2003)

Kiistanalainen flirty fishing -käytäntö lopetettiin virallisesti vuonna 1987, samalla liike ilmoitti, että seksuaalinen kanssakäyminen liikkeeseen kuulumattoman kanssa on erottamisperuste. Rakkauden perhe jatkoi kuitenkin voimaperäistä evankelioimista muin keinoin, kuten ovelta ovelle -työllä, katuevankelioinnilla ja traktaattien jakamisella. Tärkeällä sijalla oli myös liikkeen oma musiikki. Yhdysvalloissa merkittävä evankelioinnin väline oli David Bergin omistama radioasema Music with Meaning.
1980-luvulla Perheen toiminta kansainvälistyi. Liikkeen kommuuneja syntyi Yhdysvaltojen lisäksi Eurooppaan, Afrikkaan ja Latinalaiseen Amerikkaan. Erityisesti 1990-luvusta lähtien Perhe alkoi perinteisen lähetys- ja evankelioimistyön ohella ottaa osaa myös erilaisiin humanitaarisiin kehitysapuprojekteihin. Täten sen menetelmät alkoivat lähentyä perinteisten kirkkojen nykyään tekemää lähetystyötä. Neuvostoliiton romahduksen jälkeen Kansainvälinen perhe aloitti usean muun kristillisen yhteisön ohella voimakkaan lähetystyön itäisen Euroopan alueella.
Liikkeen johtaja David Berg kuoli lokakuussa 1994, ja liikkeen johtoon nousi hänen sihteerinsä ja avovaimonsa Karen Zerby, joka tunnetaan liikkeen sisällä nimillä Mama Maria, Queen Maria, Maria David ja Maria Fontaine. Hän meni naimisiin monivuotisen kumppaninsa Steven Douglas Kellyn kanssa, joka tunnetaan nimellä Peter Amsterdam tai King Peter ja joka laillisestikin muutti nimensä Christopher Smithiksi. Koska Karen Zerby elää eristettyä elämää, tuli Christopher Smithistä hänen julkinen edustajansa ja puhemiehensä.
Helmikuussa 1995 Karen Zerby julkaisi liikkeen uuden peruskirjan. Se määritteli aikaisempaa tarkemmin liikkeeseen kuuluvien sekä kommuunien oikeudet ja velvollisuudet. Peruskirja vakiinnutti Kansainväliseen perheeseen uuden, entistä sallivamman elämäntyylin. Liikkeen kannattajien oli nyt aikaisempaa helpompi valita itse oma tiensä ja tehdä itsenäisiä ratkaisuja elämässään. Myös kommuunien tosiasiallista itsemääräämisoikeutta lisättiin. Peruskirja määritteli, minkälaista tukea liikkeen jäsenillä oli oikeus odottaa yhteisöltä, samoin kuin se, mitä velvollisuuksia jäsenistöllä oli yhteisöä kohtaan. Heiltä odotetaan esimerkiksi liikkeen taloudellista tukemista kymmenyksien muodossa, kolmen prosentin tukea Perheiden tukirahastolle sekä prosentin tukea paikallisille tarpeille.
Peruskirja sääteli myös aikaisempaa tarkemmin perhe-elämää ja lasten asemaa yhteisössä. Se totesi yhteisöön kuuluvien perheiden lapsilla olevan oikeuden turvalliseen ja suojattuun lapsuuteen sekä vanhempiensa kasvatukseen ja tukeen. Samalla peruskirja teki selkeän pesäeron käytäntöihin, jotka olivat herättäneet arvostelua liikkeen ulkopuolella, kuten väkivaltaisiin kasvatusmenetelmiin ja alaikäisten seksuaalisuuden tukemiseen.
Liikkeen historia > Kansainvälinen perhe (2004–)

Vuonna 2004 yhteisö muutti nimensä Kansainväliseksi perheeksi. Samalla yhteisön strategiaa ja käytäntöjä muutettiin, osin takaisin varhaisempien aikojen suuntaan. Liikkeen julkaisut alkoivat korostaa jäsenten kokoaikaista ja täysisydämistä omistautumista Jumalalle ja liikkeelle. Myös evankelioimistyön merkitystä alettiin uudelleen korostaa. Vuoden 2004 jälkipuolisko omistettiin jäsenten aktivoimiselle, jotta nämä omistautuisivat kokosydämisesti liikkeen palvelemiseen.
Liikkeen kannattajat jaettiin ryhmiin sen mukaan, kuinka kokonaisvaltaisesti nämä olivat omistautuneet sen periaatteille. Jäsenistö jaettiin perheopetuslapsiin (Family Disciples, FD), lähetystyöjäseniin (Missionary Members, MM), toverijäseniin (Fellow Members, FM), aktiivisiin jäseniin (Active Members, AM) ja yleisjäseniin (General Members, GM).
Kansainvälisen perheen omien jäsenrekisterien mukaan maailmassa oli vuoden 2005 alussa 1238 kommuunia, joissa asui yhteensä 10202 jäsentä. Näistä 266 kommuunia kuului perheopetuslapsille, joita oli 4884, 255 lähetystyöjäsenille, joiden lukumäärä oli 1769, ja 717 toverijäsenille, joita puolestaan oli 3549. Alempia jäsenkategorioita ei tilastoitu, koska he eivät asu yhteisön kommuuneissa.
Linkit

Liikkeen omat kotisivut
Vispa

| Vispa |
| --- | --- |
 Vispajoki Staldenissa.
Alkulähde:  Zermatt, Saas-Almagell
Laskupaikka:  Visp
Maat:  Sveitsi
Pituus:  38 km
Alkulähteen korkeus:  3 000 m
Virtaama:  16 m³/s
Valuma-alue:  477 km²
Vispa on Rhônen sivujoki Sveitsissä. Joki saa alkunsa Sveitsin ja Italian raja-alueelta: Saaser Vispa -joki alkaa Saas-Almagellin alueelta ja Matter Vispa Zermattin alueelta. Staldenissa joenhaarat yhdistyvät Vispajoeksi. Vispa laskee Rhôneen Vispissä.
Vispan pituus on 38,1 kilometriä.
Aiheesta muualla

Vispajoen hydrologiset tiedot ympäristöministeriön sivuilla (Arkistoitu – Internet Archive)
Visoko

| Visoko Високо |
| --- | --- |
 Panoraama Visokosta
 vaakuna
 Visokon sijainti
 Visoko
 Koordinaatit: 43°59′22″N, 18°10′50″E 
Valtio:  Bosnia ja Hertsegovina
Entiteetti:  Bosnia ja Hertsegovina
Kantoni:  Zenica-Doboj
Pinta-ala:  
 – Kokonaispinta-ala:  231 km²
Korkeus:  508 m
Väkiluku (2013):  39 938
 – Väestötiheys:  173 as./km²
 
 www.visoko.gov.ba 
Infobox OKVirheellinen NIMI-arvo: 
Visoko on kaupunki ja kunta Bosnia ja Hertsegovinan keskiosassa. Hallinnollisesti se on osa Zenica-Dobojn kantonia. Se sijaitsee Zenican ja Sarajevon välisen tien varrella Bosna- ja Fojnička-jokien yhtymäkohdassa. Kaupungissa oli noin 11 200 asukasta ja kunnassa noin 39 900 asukasta vuoden 2013 väestönlaskennan mukaan. Kunnan asukkaista noin 93 prosenttia on bosniakkeja, 1,5 prosenttia kroaatteja ja loput muita. Noin 97 prosenttia Visokon asukkaista on muslimeja, 1,5 prosenttia katolisia, 0,8 prosenttia ortodokseja ja loput muunuskoisia tai uskonnottomia.
Visoko
Visokon alue oli aikoinaan keskiaikaisen Bosnian valtion keskus. Ottomaanikaudella Ajas-beg perusti modernin Visokon kaupungin. Itävalta-Unkarin vallattua Bosnian Visokon arkkitehtuuri sai uusvanhan tyylin, johon heijastui vanha turkkilainen tyyli. Jugoslavian alkuvuosina Visoko ei juuri kehittynyt, mutta säilyi toisesta maailmansodasta kohtalaisen vahingoittumattomana. Kaupunki alkoi kasvaa kunnolla vasta kommunistisen Jugoslavian kaudella. Bosnian sodan aikana Visoko oli Bosnian armeijan hallussa sodan alusta loppuun. Nykyään Visokolla on rikas historia ja kulttuuriperintö, mutta sen talous on taantunut sodan vuoksi.
Viime aikoinamilloin? Visoko on tullut tunnetuksi "Bosnian pyramideista", kaupungissa sijaitsevista suurista pyramidinmuotoisista mäistä, jotka vuonna 2005 julkaistun kiistanalaisen teorian mukaan voisivat olla ihmisen tekemiä pyramideja.
Aiheesta muualla

Kuvia tai muita tiedostoja aiheesta Visoko Wikimedia Commonsissa
Vincent Rose

| Vincent Rose> Henkilötiedot |
| --- | --- |
Syntynyt: 13. kesäkuuta 1880
Kuollut: 20. toukokuuta 1944 (63 vuotta)
Muusikko
Taiteilijanimi:  Vincent Rose 
  [ Muokkaa Wikidatassa ] [ ohje ]  
Vincent Rose (1880–1944) oli italialaissyntyinen yhdysvaltalainen muusikko, säveltäjä ja orkesterinjohtaja.
Rose syntyi Palermossa ja sai musiikillisen koulutuksen Italiassa ennen muuttamistaan Yhdysvaltoihin 17-vuotiaana. Hän esiintyi viulistina ja pianistina Chicagon ja Los Angelesin tanssiorkestereissa. Ensimmäisen oman yhtyeensä hän perusti vuoden 1905 tienoilla.
Rose toimi orkesterinjohtajana 1940-luvulle asti ja sävelsi useita menestyskappaleita. Hänen Montmartre Orchestra -yhtyeensä nauhoitti 1920-luvulla Victor Recordsille ja 1930-luvulla muun muassa Perfect Recordsille ja Mellotone Recordsille. Paul Whitemanin orkesteri nauhoitti hänen ja John Schonbergerin sävellyksen ”Whispering” instrumentaalina vuonna 1920. Saman vuoden ”Avalon”-kappaleesta tuli hitti Al Jolsonille, mutta Jolson, Rose ja sanoittaja Buddy DeSylva joutuivat luovuttamaan tuoton kappaleen rojalteista oopperasäveltäjä Giacomo Puccinin perikunnalle osan sävellyksestä osoittauduttua Puccinilta lainatuksi.
Harry Owensin sanoittama vuoden 1923 laulu ”Linger Awhile” tuli tunnetuksi jazzinstrumentaalina Count Basien nauhoitettua sen. Sarah Vaughan nauhoitti sen myöhemmin lauluna. Rosen menestyneimmäksi sävellykseksi tuli vuoden 1940 ”Blueberry Hill”. Glenn Miller nosti kappaleen listaykköseksi sen ilmestymisvuonna ja vuonna 1956 Fats Domino nauhoitti siitä menestyneen rock and roll -version.
Vincent Rose kuoli Rockvillessä, New Yorkissa 20. toukokuuta 1944.
Sävellyksiä

”Whispering” (1920)
”Avalon” (1920)
”Linger Awhile” (1923)
”Pardon Me, Pretty Baby” (1931)
”The Umbrella Man” (1938)
”Blueberry Hill” (1940)
Aiheesta muualla

Lisää luettavaa aiheesta Vincent Rose on Wikiaineistossa (englanniksi)
Vicky Cristina Barcelona

| Vicky Cristina Barcelona |
| --- | --- |
 elokuvateatterijuliste
Ohjaaja:  Woody Allen
Käsikirjoittaja:  Woody Allen
Tuottaja:  Letty Aronson Stephen Tenenbaum Gareth Wiley
Kuvaaja:  Javier Aguirresarobe
Leikkaaja:  Alisa Lepselter
Pääosat:  Javier Bardem Patricia Clarkson Penélope Cruz Kevin Dunn Rebecca Hall Scarlett Johansson Chris Messina
Valmistustiedot
Valmistusmaa:   Espanja  Yhdysvallat
Tuotantoyhtiö:  Mediapro Gravier Productions
Levittäjä:  Mediapro Netflix
Ensi-ilta:  17. toukokuuta 2008
Kesto:  96 minuuttia
Alkuperäiskieli:  englanti katalaani espanja
Budjetti:  15 milj. USD
Tuotto:  96 408 652 USD
Aiheesta muualla
IMDb 
Elonet
AllMovie
Infobox OKNimi-testi OK: 
Vicky Cristina Barcelona on Woody Allenin ohjaama ja käsikirjoittama komediaelokuva vuodelta 2008. Sen pääosissa näyttelevät Javier Bardem, Penélope Cruz, Scarlett Johansson ja Rebecca Hall. Elokuva kuvattiin Avilésissa, Barcelonassa ja Oviedossa.
Elokuvan tarina keskittyy kahteen hyvin erilaiseen ystävykseen Vickyyn ja Cristinaan, jotka viettävät kesää Barcelonassa. He tutustuvat paikalliseen taiteilijaan Juan Antonioon, joka ihastuu heihin molempiin, vaikka on vielä rakastunut henkisesti epätasapainoiseen entiseen vaimoonsa Maria Elenaan.
Elokuvan ensi-ilta oli vuoden 2008 Cannesin elokuvajuhlilla. Se sai lukuisia palkintoehdokkuuksia ja palkittiin muun muassa parhaan musiikaali- tai komediaelokuvan Golden Globella ja Cruz parhaan naissivuosan Oscarilla.
Näyttelijät

| 0 | 1 | 2 |
| --- | --- | --- |
|  Scarlett Johansson  | … |  Cristina   |
|  Rebecca Hall  | … |  Vicky   |
|  Javier Bardem  | … |  Juan Antonio Gonzalo   |
|  Penélope Cruz  | … |  Maria Elena   |
|  Chris Messina  | … |  Doug   |
|  Patricia Clarkson  | … |  Judy Nash   |
|  Kevin Dunn  | … |  Mark Nash   |
|  Salvador Nasralla  | … |  Tio Gaybri   |
Arvioita

Turun Sanomien Tapani Maskulan mukaan Vicky Cristina Barcelona on sikäli harvinainen nykykomedia, ettei sen päähahmoja voi tarinan missään vaiheessa sanoa erityisen onnellisiksi. ”Vain Allenin kaltainen kärttyisä kyynikko kykenee nauramaan kaavoihinsa kangistuneille pöyhistelijöille, joiden kohtaloiden leikkauspisteet painotuksia hiukan siirtelemällä muuttuisivat sangen traagisiksi.”
Aiheesta muualla

Elokuvan sivusto (Arkistoitu – Internet Archive) (englanniksi)
Ville Tuppurainen

Ville Samu Taneli Tuppurainen (s. 18. kesäkuuta 1988) on suomalainen Laukaasta kotoisin oleva uransa lopettanut yhdistetyn urheilija, joka edusti Jyväskylän Hiihtoseuraa. Tuppuraista valmensivat Petter Kukkonen ja Pekka Tuppurainen.
Ura

Kaudella 2007–2008 Tuppurainen kuului yhdistetyn A-maajoukkueen haastajaryhmään. Hän kilpaili B-maailmancupissa, jossa oli parhaimmillaan yhdeksäs maaliskuussa 2008 käydyssä sprintissä Italian Pragelatossa. Kaudeksi 2008–2009 hän nousi ensimmäisen kerran A-maajoukkueeseen. Paras sijoitus maailmancupissa hänellä on tällä hetkellä 39. sija Ranskan Chaux-Neuvessa käydyssä gundersen-yhdistetystä helmikuussa 2009. Liberecin MM-kisoihin hänet valittiin joukkueen varamieheksi.
Zakopanen nuorten MM-kilpailuissa helmikuussa 2008 Tuppurainen oli gundersen-yhdistetyssä 11. Ensimmäisen mitalin aikuisten SM-kilpailissa Tuppurainen voitti vuonna 2008, kun hän sai hopeaa SM-kisojen parisprintissä Rovaniemellä yhdessä Antti Kuisman kanssa.
Aiheesta muualla

Tuppurainen Suomen Hiihtoliiton urheilijakortissa (Arkistoitu – Internet Archive)
Ville Tuppurainen Kansainvälinen hiihtoliitto (FIS). (englanniksi)
Vanumaanlampi

| Vanumaanlampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°01′19″N, 26°59′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Torasjoen valuma-alue (14.99)
Laskujoki:  suo-oja Hoikanjokeen 
Järvinumero:  14.992.1.004
Mittaustietoja
Pinnankorkeus:  84 m  
Pituus:  590 m  
Leveys:  330 m  
Rantaviiva:  1,48 km  
Pinta-ala:  11,992 ha  
Saaria:  ei saaria 
 fiVanumaanlampi 
Vanumaanlampi tai Vammaanlampi on Kymenlaaksossa Kouvolassa  Uusi-Maunon lähellä sijaitseva lampi.
Maantietoa

Lampi on 590 metriä pitkä, 330 metriä leveä, ja sen pinta-ala on 12,0 hehtaaria. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Torasjoen valuma-alueella (14.99), jonka Torasjoen yläosan valuma-alueeseen (14.992) se kuuluu. Lammen vedenpinnan korkeus on 84 metriä mpy.
Venäjän federaation 58. yleisjoukkojen armeijan pataljoonatason taktinen osasto

Venäjän federaation 58. yleisjoukkojen armeijan pataljoonatason taktinen osasto on Venäjän federaation 58. yleisjoukkojen armeijasta muodostettu tilapäinen osasto, jonka tehtävänä oli toimeenpanna operaatio Etelä-Ossetiassa, jonka tarkoituksena oli lyödä Georgian armeijan osastot, jotka lähtivät 7. elokuuta 2008 hyökkäämään eteläossetialaisten hallussa pitämään Tskhinvaliin. Alkuperäinen vahvuus joukolla oli neljä moottoroitua rykmenttiä, johon liitettiin Abhasian taisteluita varten Kodorin solan varmistamiseksi muualta 9 000 laskuvarjosotilasta.
Tehtävää suorittavaa ryhmää varten muodostettiin oma esikunta, jonka komentajaksi määrättiin Venäjän federaation asevoimien maavoimien komentaja, armeijakenraali Vladimir Boldyrev.
Tskhinvalissa taisteleviin ja rauhanturvaajien avuksi tulleisiin joukkoihin liittyi myöhemmin kaupunkitaistelussa operaatioon liittyvät vahvistukseksi 98. maahanlaskudivisioonan osasto Ivanovosta ja  45. erillisen tiedustelurykmentin osasto Moskovasta.
503. moottoroitu rykmentti siirtyi 10. elokuuta 2008 Tskhinvalin piiriin
Vanylven

Kunnan väkiluku vuosina 1951–2010.
Vanylven on kunta Møren ja Romsdalin läänissä Norjassa. Kunnan maapinta-ala on 365 neliökilometriä ja asukasluku 3 026 vuoden 2024 alussa.
Vanylvenin hallinnollinen keskus ja samalla ainoa taajama on Fiskå. Taloudellisesti tärkeä yritys on oliviinia tuottava Sibelco Nordicin kaivos.
Media

Paikallislehti Synste Møre ilmestyy torstaisin.
Kuvia

Vanylvenin kirkko
Rovden kirkko
Pyhän Edmundin kirkko
Tunnettuja henkilöitä

Anders Frihagen (1892–1979), poliitikko
Maria Parr (s. 1981), lastenkirjailija
Jacob Vidnes (1875–1940), toimittaja ja poliitikko
Aiheesta muualla

Kunnan kotisivu (norjaksi)
Kuvia tai muita tiedostoja aiheesta Vanylven Wikimedia Commonsissa
Møren ja Romsdalin läänin kunnat
Aukra
Aure
Averøy
Fjord
Giske
Gjemnes
Hareid
Herøy
Hustadvika
Kristiansund
Molde
Rauma
Sande
Smøla
Stranda
Sula
Sunndal
Surnadal
Sykkylven
Tingvoll
Ulstein
Vanylven
Vestnes
Volda
Ørsta
Ålesund
Norjan läänit | Norja
Varvajärvi

| Varvajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°44′51″N, 25°15′27″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.093
Mittaustietoja
Pinnankorkeus:  78,9 m  
Pituus:  230 m  
Leveys:  170 m  
Rantaviiva:  0,642 km  
Pinta-ala:  2,894 ha  
Saaria:  ei saaria 
 fiVarvajärvi 
Varvajärvi  on Keski-Suomessa Jämsässä Arvajan kylän lähellä sijaitseva järvi.
Maantietoa

Järven pinta-ala on 2,9 hehtaaria, se on 250 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 650 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 78,9 metriä mpy.
Verkko (tähdistö)

| Verkko |
| --- | --- |

Latinankielinen nimi:  Reticulum
Lyhenne:  Ret
Genetiivi:  Reticuli
Symbologia:  Verkko
Rektaskensio:  4h
Deklinaatio:  -60°
Ala taivaasta:  114 neliöastetta
Tähtien määrä (magnitudi < 3):  0
Kirkkain tähti:  Alfa Reticuli (3,4 mag.)
Meteoriparvet:  ei
Naapuri- tähdistöt:  Heilurikello  Kultakala  Etelän vesikäärme
 Näkyy leveysasteiden +23° ja −90° välillä 
Verkko (lat. Reticulum, Reticuli, Ret, Reti) on eteläisellä tähtitaivaalla sijaitseva Suomessa näkymätön hyvin pieni tähdistö, joka muistuttaa vinoneliötä.
Verkkoon kuuluva Zeta Reticuli on kaksoistähti, jonka toisiaan hyvin kaukaa kiertävät tähdet muistuttavat aurinkoa. Tähteen on liitetty ufospekulaatioita.
Verkon nimesi tähtitieteilijä Nicolas Louis de Lacaille kiitoksena kaukoputkensa verkkolaitteelle, jolla hoidettiin tarkennusta.
Tähtiä

Tähtiä Bayerin nimillä kirkkauksineen:
α Ret 3,33
β Ret 3,84
γ Ret 4,48
δ Ret 4,56
ε Ret 4,44
ζ1 Ret, ζ2 Ret 5,53, 5,24 – läheinen kaksoistähti
θ Ret 5,88
η Ret 5,24
ι Ret 4,97
κ Ret 4,71
| --- | --- |
Tähdet:  α Ret, β Ret, ε Ret, γ Ret, δ Ret, κ Ret, ι Ret, ζ2 Ret, η Ret, ζ1 Ret, θ Ret, TT Ret, HD 23127, R Ret
Eksoplaneetat:  ε Ret Ab, HD 23127 b
Tähdistöt
Ajokoirat
Ajomies
Alttari
Andromeda
Bereniken hiukset
Delfiini
Eridanus
Etelän kala
Etelän kolmio
Etelän kruunu
Etelän risti
Etelän vesikäärme
Feeniks
Harppi
Heilurikello
Herkules
Härkä
Ilmapumppu
Ilves
Intiaani
Iso karhu
Iso koira
Jousimies
Joutsen
Jänis
Kaksoset
Kalat
Kameleontti
Karhunvartija
Kassiopeia
Kaukoputki
Kauris
Kefeus
Kentauri
Kettu
Kilpi
Kirahvi
Kolmio
Kompassi
Korppi
Kotka
Krapu
Kulmaviivoitin
Kultakala
Kurki
Kuvanveistäjä
Kyyhkynen
Kärpänen
Käärme
Käärmeenkantaja
Köli
Leijona
Lentokala
Lohikäärme
Lyyra
Maalari
Malja
Mikroskooppi
Neitsyt
Nuoli
Oinas
Oktantti
Orion
Paratiisilintu
Pegasus
Perseus
Peräkeula
Pieni hevonen
Pieni karhu
Pieni koira
Pieni leijona
Pohjan kruunu
Purje
Pöytävuori
Riikinkukko
Sekstantti
Sisilisko
Skorpioni
Sulatusuuni
Susi
Tukaani
Vaaka
Valaskala
Veistotaltta
Verkko
Vesikäärme
Vesimies
Yksisarvinen